Tetrakalat

Tetrakalat (Characiformes) on viuhkaeväisiin kuuluva makean veden kalojen lahko, johon kuuluvat muun muassa tetrat ja piraijat. Kaiken kaikkiaan lahkoon kuuluu pari tuhatta lajia, joista suurin osa elää Etelä- ja Keski-Amerikassa, joitakin Pohjois-Amerikassa ja noin 210 lajia Afrikassa. Useimmat tetrakalat ovat terävähampaisia petoja.  Monet lajit etenkin tetrojen heimosta ovat suosittuja akvaariokaloja, joitakin pyydystetään ruokakaloiksi.

 Systematiikka 
Tetrakalojen lahkon sukulaisia ovat monnikalat, jotka luetaan samaan Ostariophysi-ylälahkoon. Lahkot lienevät eronneet noin 150 miljoonaa vuotta sitten.

Tetrakalat jaetaan 27 heimoon, ja niitä tunnetaan noin 1900 lajia 270 suvussa.

 Heimojako 
 Afrikantetrakalat (Citahrinoidei) (alalahko)
 Sitarat (Citharinidae)
 Herttatetrat (Distichodontidae)
Tetrakalat (Characoidei) (alalahko)
 Amerikantetrat (Acestrorhamphidae)
 Vaanijatetrat (Acestrorhynchidae)
 Alestit (Alestidae)
 Seisojatetrat (Anostomidae)
 Hohdetetrat (Bryconidae)
 Suomutetrat (Chalceidae)
 Tetrat (Characidae)
 Huulihammastetrat (Chilodontidae)
 Purjetetrat (Crenuchidae)
 Amerikanhaukitetrat (Ctenoluciidae)
 Barbitetrat (Curimatidae)
 Susitetrat (Cynodontidae)
 Rosvotetrat (Erythrinidae)
 Tapparakalat (Gasteropelecidae)
 Keilatetrat (Hemiodontidae)
 Haukitetrat (Hepsetidae)
 Melttitetrat (Iguanodectidae)
 Sukkulatetrat (Lebiasinidae)
 Lepidarchidae 
 Levätetrat (Parodontidae)
 Huulitetrat (Prochilodontidae)
 Piraijat (Serrasalmidae)
 Kimalletetrat (Spintherobolidae)
 Leijatetrat (Stevardiidae)
 Puikkotetrat (Tarumaniidae)
 Siipitetrat (Triportheidae)

 Lähteet 

 Varjo, M., Koli, L., Dahlström, H.: Maailman kalojen nimet. Suomen Biologian Seura Vanamo, 2004. .

 Viitteet 

*
Luokka:Seulonnan keskeiset artikkelit